Meil on ilus riik, eksole? Jah, sest siin olen mina, sina ja veel palju ilusaid tegelasi. Kuid kas inimesed teevad meie riigi kauniks? Jah, kuid on veel palju muudki. Näiteks eelmine nädal  vaatasin ma diagrammi, mis näitas majanduse langust viimase aasta jooksul. Võin siiralt öelda, et see oli ilus: ühtlane roheline joon, mis langes ja langes ja selle ümber oli tühjus. Jõudes koju, avasin ma oma rahakassa ja nägin, et ka seal on tühjus, võibolla ehk veel sügavamgi, kui sellel graafikul. Mul tekkis kohe äratundmisrõõm äsjanähtuga ja ma mõtlesin: majanduskriis on üks ilus asi.